ร้านอร่อยเด็ดเป็นร้านเก่าแก่ของชลบุรีค่ะ เรากับครอบครัวจะไปกินไก่อบสลัดผักทุกเดือนตั้งแต่อายุ 9 ขวบเห็นจะได้ พอเราโตขึ้นมาหน่อยร้านก็ย้ายไป ไม่ได้กินมาเกือบ 20 ปี 

หลังจากที่รู้ว่าร้านย้ายมาที่นี่ วันนี้ตั้งใจมาเพราะคิดถึงไก่อบสลัดผัก ว่ายังอร่อยเหมือนเดิมมั้ย 

สั่งไก่อบสลัดผักครึ่งตัว 170฿ ไก่นุ่ม หอม อร่อย รสชาดเหมือนเดิมไม่ผิดเพี้ยนเลยค่ะ ดีใจที่ได้กลับมากินอีก คิดถึงรสชาดนี้มาก 4.5/5 

ถัดมาเป็นแกงส้มยอดมะพร้าวปลาช่อน 180฿ เป็นขนาดถ้วยนะคะ แต่ร้านใส่หม้อไฟขนาดเล็กมาให้ รสชาดอร่อย กลมกล่อมดี แต่ปลาให้มาน้อยค่ะ มีแค่ 3 ชิ้นไม่ใหญ่ 3/5

คุณแฟนอยากกินหมึกทอด 200฿ เราว่ารสชาดทั่วไป แต่ราคาค่อนข้างสูงทีเดียว มีปลาหมึกตัวกลางๆทอดมาตัวเดียวเองค่ะ 2.5/5

บรรยากาศร้านดี แต่ยุงเยอะหน่อยค่ะ บริการดี อาหารถ้าเทียบกับปริมาณแล้วรู้สึกว่าแพงไปหน่อยค่ะ